Pressure Machine
Pressure Machine – septintasis amerikiečių roko grupės „The Killers“ studijinis albumas, išleistas 2021 m. rugpjūčio 13 d. Albume ir vėl groja gitaristas Dave Keuning, negrojęs praeitame grupės įraše „Imploding the Mirage“, tačiau šįkart negroja bosistas Mark Stoermer, kuris įrašymo darbuose negalėjo dalyvauti dėl tuo metu vykusios COVID-19 pandemijos. Albumas susilaukė teigiamų kritikų įvertinimų ir buvo komerciškai sėkmingas visame pasaulyje, pasiekdamas aukštas vietas daugelyje albumų reitingų. Tarp jų – ir devintoji vieta JAV „Billboard 200“ reitinge bei pirmoji Jungtinės Karalystės, kuriame tapo septintuoju grupės įrašu, pasiekusiu šią viršūnę.